
Vă înaintăm, alăturat, raportul asupra propunerii legislativă pentru modificarea Legii nr. 101/1998 privind Statutul Băncii  Naţionale a României cu care comisia noastră a fost sesizată în fond cu adresa Biroului Permanent nr. 187 din 24 mai 1999.

RAPORT

asupra propunerii legislative pentru modificarea Legii nr. 101/1998 privind Statutul Băncii  Naţionale a României

In urma examinării propunerii legislative pentru modificarea Legii nr. 101/1998 privind Statutul Băncii Naţionale a României în şedinţa din 09 iunie 1999, propunem ca acesta să fie supus spre dezbatere şi adoptare cu următoarele amendamente:

	Nr.

crt.
	Articolul

(textul iniţial)
	Amendamentul propus (autorul)

Text adoptat de comisie
	Motivare

	1.
	Titlu

“Propunerea legislativă pentru modificarea Legii nr. 101/1998 privind Statutul Băncii  Naţionale a României”


	Se propune completarea textului titlului astfel:

“Propunerea legislativă pentru modificarea şi completarea Legii nr. 101/1998 privind Statutul Băncii  Naţionale a României”

Autor:

- deputat deputat Constantin Teculescu, Grupul Parlamentar PDSR
	Titlul trebuie să corespundă cu noul conţinut al propunerii legislative.

	2.
	Art. 54

“Capitalul Băncii  Naţionale a României, fondul de rezervă şi provizioanele de risc, lingourile, monedele şi alte obiecte din aur, argint şi din alte metale şi pietre preţioase sunt scutite de taxe şi impozite.”
	Textul art. 54 din Legea nr. 101/1998 se modifică şi se completează cu un nou alineat (1)

“(1) Capitalul Băncii  Naţionale a României, fondul de rezervă şi provizioanele de risc, monedele şi alte obiecte din aur, argint şi din alte metale şi pietre preţioase sunt scutite de taxe şi impozite.”
	S-a eliminat sintagma “lingourile” din conţinut deoarece tratarea situaţiei lor este prevăzută în textul alin. (2)

	
	
	
	

	
	
	Autor.

- deputat deputat Constantin Teculescu, Grupul Parlamentar PDSR
	

	3.
	Alin. (2) nou
	Se introduce un nou alineat (2) cu următorul text:

“(2) Achiziţiile de aur şi argint de la agenţii economici sunt supuse prevederilor Ordonanţei Guvernului nr. 3/1992 privind taxa pe valoarea adăugată, aprobată şi modificată   prin   Legea   nr. 130/1992 şi republicată în Monitorul Oficial al României, Partea I, nr. 288 din 12 decembrie 1995, cu modificările ulterioare.”

Autor:

- deputat deputat Constantin Teculescu, Grupul Parlamentar PDSR
	Noul text reglementează exact achiziţia de aur şi argint efectuată de Banca Naţională a României din producţia internă, care este supusă taxei pe valoarea adăugată la producător.


Prezentul proiect de Lege face parte din categoria legilor ordinare.

	Dan Constantinescu

PREŞEDINTE


	Constantin Teculescu

SECRETAR

